  Виталий Пронин Гажано эшъёс! «Гурт адями» конкурсмы йылпумъяськиз! Кызьы ивортӥмы вал, ӵектэм адямиос понна куара сётон радъяськиз 25-тӥ декабрёзь. Соин ик Интернет пыр беромыса вуэм куараос лыдэ ӧз басьтӥське ни.Редакциысьтымы телефон ӧз буйгалля - сомында вал куара сётӥсьёс. Маке зӧкта конвертъёс но вуизы - озьы бумага вылэ кинюртэмзэс пуктыса, дурбасьтэмзэс вераллям вавожъёс но алнашъёс: «Колос» но «Молодая гвардия» хозяйствооссылэн кивалтӥсьёссы В. Красильников но М. Крылов понна. Шумпотыса ялӥськомы: туэ «Гурт адями» нимез басьтӥз кык адями - В. Красильников но М. Крылов. Таос понна тужгес но трос жингыръясьёс люкаськизы, кинюртэмен гожтэтъёс вуизы. Соосты данъян ужрад ортчоз ини праздникъёс бӧрсьы.Со сяна, нимысьтыз призэн пусъемын луоз Галина Силина но - Дэри ёросысь Комаргуртысь эмъясь. Куара люкамезъя со ӧз вормы ке но, солы калыкезлэсь туж трос шуныт кылъёс верамын вал.Азьланяз «Гурт адями» ӵошатсконмы азинтӥськоз. Газетмес сак лыдӟе, та конкурс пумысен ялонмес адӟытэк эн кельтэ. Вуоноез радъяськоз номинациосъя, соин ик данъямын луозы уноез гурт адямиос.Конкурслы йылпумъянъёс пумысен ивортонэз лыдӟе 27-тӥ толсуре потэм номерысьтымы.Елена Никитина Теги: гуртадями куарасётон  